Jan Karlsgårdenin ulkoilmamuseo vuonna 2011.
Yksi tuulimyllyistä.

  

**Jan Karlsgården** on Kastelholmassa Ahvenanmaalla sijaitseva ulkoilmamuseo, jossa esitellään 1800-luvun talonpoikien elämää. Se on Helsingin Seurasaaren tavoin koottu muualta tuoduista rakennuksista. Museon kokonaisuus ei ole alkuperäinen maatila, mutta rakennuksista on yritetty luoda tyypillinen ahvenanmaalainen talokokonaisuus. Useimmat talot ovat 1700- ja 1800-luvuilta.

Historia
--------

Jo 1920-luvulla alettiin suunnitella Ahvenanmaalle ulkoilmamuseota Skansenin tapaan, ja vuonna 1931 alueelle siirrettiin pari tuulimyllyä. Museo sai nimensä Jan Karlsin tilalta joka Finströmin Bambölen kylästä, mistä päärakennuskin on tuotu. Päärakennus tuotiin paikalle vuonna 1934. Sen jälkeen sinne on tuotu noin 20 rakennusta eri puolilta Ahvenanmaata.

Ahvenanmaalaisesta rakennuskulttuurista
---------------------------------------

Ennen vanhaan pihapiiri jaettiin perinteisesti mies- ja karjapihaan. Päärakennus, pihatupa, erilaiset yöpymiseen ja tavaroiden säilytykseen käytetyt aitat laskettiin miespihaan kuuluviksi. Karjapihaan taas kuuluivat talli, vaunuliiteri, navetta ja lampola ja sen lato ja ulkorakennukset. Tiloilla oli myös usein rakennuksia jotka eivät olleet pihapiirissä niin kuin sauna, paja, riihi ja mahdollinen venevaja.

Näytökset ja museo
------------------

Museossa järjestetään erilaisia toimintapäiviä joilla esitellään perinteisiä työtapoja ja entisajan elämää. 1940-luvulta lähtien on museossa pystytetty perinteeksi tullut juhannussalko. Vuosittain joulukuussa siellä järjestetään Ahvenanmaan suurimmat pikkujoulumarkkinat. Museorakennuksiin pääsee sisälle vain kesäaikana, muuten alueelle on vapaa pääsy ympäri vuoden.

Kuvia
-----

* Jan Karlsgårdenin ulkoilmamuseo.Jan Karlsgårdenin ulkoilmamuseo.
* Jan Karlsgårdenin ulkoilmamuseo vuonna 2013.Jan Karlsgårdenin ulkoilmamuseo vuonna 2013.
* Kuva sisältä päärakennuksesta Jan Karlsgården, Sund, Ahvenanmaa.Kuva sisältä päärakennuksesta Jan Karlsgården, Sund, Ahvenanmaa.
* Talon ulkorakennuksia Jan Karlsgårdenissa Sundissa vuonna 2012.Talon ulkorakennuksia Jan Karlsgårdenissa Sundissa vuonna 2012.
* Jan Karlsgården vuonna 1991.Jan Karlsgården vuonna 1991.
* Tuulimyllyjä.Tuulimyllyjä.
* Tuulimylly.Tuulimylly.

Lähteet
-------

1. 1 2 3 4  Ulkoilmamuseo Jan Karlsgården *Kastelholms slott*. Viitattu 20.03.2018.
2. 1 2 3  Jan Karlsgården *Ålands landskapsregering*.  26.1.2016. Viitattu 20.03.2018 (ruotsiksi).
3. 1 2  Jan Karlsgården *Åland Online*. Viitattu 20.03.2018 (ruotsiksi).
4. ↑  Jan Karlsgårdenin ulkoilmamuseo *Visit Åland*.  Arkistoitu 20.3.2018. Viitattu 20.03.2018 (ruotsiksi).

Aiheesta muualla
----------------

* Jan Karlsgårdens friluftsmuseum (Arkistoitu – Internet Archive) (ruotsiksi)
* KirjastoVirma: Rakentamisen historiaa (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Jan Karlsgården (Q11865866)ohje |
| --- |
|  |
| esiintymä kohteesta | ulkomuseo |
|  |
| valtio | Suomi |
|  |
| sijaitsee hallinnollisessa yksikössä | Sund |
|  |
| koordinaatit | 60°13′51″N 20°04′58″E﻿ / ﻿60.230833°N 20.082778°E﻿ / 60.230833; 20.082778 |
|  |
|  |

 |